**R E P U B L I K A H R V A T S K A**

**ŽUPANIJA VARAŽDINSKA**

**Osnovna škola „Vladimir Nazor“, Sveti Ilija**

42214 Sv. Ilija, Školska 7

*tel./fax.* 042/734-210

e-adresa: skola@os-vnazor-svetiilija.skole.hr

Sv. Ilija, 16. listopada 2020.godine

**POZIV NA VREDNOVANJE KANDIDATA ZA RADNO MJESTO**

**VODITELJA RAČUNOVODSTVA**

Poštovani kandidati,

obavješćujemo vas da će se vrednovanje kandidata koji su poslali zamolbe za radno mjesto voditelja računovodstva, temeljem natječaja od 06. listopada 2020. godine održati prema sljedećim odrednicama:

 **I. Način vrednovanja**

Vrednovanje će se održati u dva kruga:

1. **Pisano ispitivanje** kojemu pristupaju svi kandidati čije su prijave na natječaj pravodobne i potpune. Kandidati čije prijave nisu potpune i ne zadovoljavaju formalnopravne uvjete za pristup postupku vrednovanja, bit će o tome obaviješteni e-poštom.

2. **Razgovor s kandidatima**, odnosno usmeno vrednovanje i procjena, kojemu pristupaju 4 kandidata s najboljim rezultatima na pisanome testiranju.

 **II. Vrijeme i mjesto vrednovanja**

1. Pisano ispitivanje održat će se u školskoj dvorani dana 22. listopada u dva kruga:

a) kandidati čija prezimena počinju slovima A – M od 8,30 do 9,30 sati

b) kandidati čija prezimena počinju slovima N – Ž od 10,15 do 11,15 sati.

Kandidatima s dva prezimena uzima se prvo prezime za abecedni poredak.

2. Svi su kandidati obvezni doći 15 minuta prije početka ispitivanja, kako bi se obavili formalnopravni i epidemiološki postupci.

3. Svi su kandidati obvezni doći na pisano ispitivanje s osobnom iskaznicom i vlastitom kemijskom olovkom.

4. Kandidat koji ne pristupi vrednovanju u navedenome vremenu ili pristupi nakon vremena određenoga za početak vrednovanja, više se ne smatra kandidatom u postupku.

 **III. Zaštitne epidemiološke mjere**

1. Pisano ispitivanje održat će se sukladno epidemiološkim mjerama u prostoru u kojemu svaki sudionik ima osiguran propisani razmak od ostalih kandidata.

2. Svaki kandidat obvezan je nositi zaštitnu masku tijekom vremena ispitivanja.

3. Svakome kandidatu bit će prije pristupanja vrednovanju izmjerena tjelesna temperatura te će proći dezinfekcijske mjere.

 **IV. Obavješćivanje o rezultatima pisanoga ispitivanja**

Rezultati pisanoga ispitivanja bit će objavljeni na školskim mrežnim stranicama tijekom petka, 23. listopada 2020. do 17 sati.

Razgovor 4 najbolje plasirana kandidata s Povjerenstvom za procjenu i vrednovanje kandidata održat će se u ponedjeljak, 26. listopada 2020. u vremenu koje će biti napisano u obavijesti o rezultatima.

 **IV. Obavješćivanje o rezultatima natječaja**

Odluku o kandidatu za kojega se traži prethodna suglasnost Školskoga odbora donosi ravnateljica škole na temelju rang-liste kandidata koju sastavlja Povjerenstvo za procjenu i vrednovanje kandidata.

Rezultati natječaja bit će objavljeni na školskim mrežnim stranicama u roku od 15 dana od dana davanja suglasnosti Školskoga odbora ravnateljici za zapošljavanje odabranoga kandidata.

 **V. Izvori za pripremanje kandidata**

* Zakon o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19 i 64/20)
* Temeljni kolektivni ugovor za službenike i namještenike u javnim službama (NN 128/2017.)
* Kolektivni ugovor za zaposlenike u osnovnoškolskim ustanovama (NN 51/2018.)
* Pravilnik o proračunskom računovodstvu i Računskom planu – pročišćeni tekst (NN 124/14, 115/15, 87/16, 3/18 i 126/19)
* Pravilnik o financijskom izvještavanju u proračunskom računovodstvu – pročišćeni tekst (NN 3/15, 93/15, 135/15, 2/17, 28/17, 112/18 i 126/19)
* Pravilnik o proračunskim klasifikacijama – pročišćeni tekst (NN 26/10, 120/13 i 1/20)

Napomena: *Svi pojmovi koji su u tekstu ovoga poziva napisani u muškome rodu, jednako pokrivaju oba spola.*

**Povjerenstvo za procjenu i vrednovanje kandidata**